Diari Oficial de la Generalitat Valenciana


Sumari del DOGV 9843, del 07-05-2024 (2024/3839)

RESOLUCIÓ de 29 d'abril de 2024, de la consellera de Justícia i Interior, sobre delegació de l'exercici de determinades competències en altres òrgans.
------------------------------------------------------------------------------------------------------------------------------------------------------

### Dades del document

Número de DOGV
:   9843

Data del DOGV
:   07-05-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/3839


Data del document
:   29-04-2024

Organisme emissor
:   Conselleria de Justícia i Interior

Tipus de document
:   Resolució

Anàlisi jurídica

 Descriptors 

:   * Conselleria de Justícia i Interior

RESOLUCIÓ de 29 d'abril de 2024, de la consellera de Justícia i Interior, sobre delegació de l'exercici de determinades competències en altres òrgans. [2024/3839]  
Mitjançant el Decret 134/2023, de 10 d'agost, del Consell, d'aprovació del Reglament orgànic i funcional de la Conselleria de Justícia i Interior, i la seua posterior modificació mitjançant Decret 13/2024, de 23 de gener, del Consell, s'ha determinat els nous òrgans superiors i òrgans de nivell directiu en què s'estructura la conselleria, sota la direcció superior de la persona titular.  
Així doncs, a fi d'aconseguir una major economia i agilitat en la tramitació d'expedients, que redunde a millorar la qualitat en l'exercici de funcions, i tenint en consideració les modificacions produïdes, així com les diferents resolucions de delegació de competències vigents, s'estima convenient per raons de seguretat jurídica i eficàcia administrativa, elaborar una nova resolució de delegació de competències adaptada a la situació actual.  
Així, de conformitat amb el que es disposa en els articles 28 i 63 de la Llei 5/1983, de 30 de desembre, del Consell, en els articles 9 i 10 de la Llei 40/2015, d'1 d'octubre, de règim jurídic del sector públic i en l'article 59 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, resolc:  
  
  
Primer. De les delegacions en la secretaria autonòmica competent en matèria de fundacions  
1. Delegar en la persona titular de la secretaria autonòmica competent en matèria de fundacions l'exercici de les competències que corresponen al protectorat de fundacions de la Generalitat, en virtut de l'article 29 de la Llei 8/1998, de 9 de desembre, de fundacions de la Comunitat Valenciana, a excepció de les relatives a l'exercici d'accions judicials, quan estes corresponguen en relació amb els articles 18 i 25 del citat text legal, i en particular les següents:  
a) Vetlar pel compliment adequat de les activitats que realitzen els promotors, així com garantir l'efectiva afectació dels béns i drets recaptats a fins d'interés general.  
b) Assessorar els patrons de les fundacions en procés d'inscripció per a aconseguir esta i vetlar per l'adequació i suficiència de la dotació; promoure que les fundacions ja constituïdes en escriptura pública procedisquen a la seua inscripció en el Registre de Fundacions de la Comunitat Valenciana, i en els termes previstos en l'article 13.2 de la Llei 50/2002, de 26 de desembre, de fundacions, designar nous patrons de les fundacions en període de constitució, quan els patrons inicialment designats no hagueren promogut la seua inscripció registral.  
  
c) Acordar i executar les mesures provisionals legalment establides en relació amb el patronat, i vetlar pel compliment de les obligacions que incumbixen als patrons.  
d) Vetlar per l'efectiu compliment dels fins fundacionals d'acord amb la voluntat del fundador i tenint en compte la consecució de l'interés general.  
e) Vetlar per la integritat, suficiència i rendibilitat del patrimoni fundacional i verificar si els recursos econòmics de la fundació han sigut aplicats als fins fundacionals.  
f) Garantir la legalitat de les modificacions d'estatuts, fusions i extincions de les fundacions, i controlar el procés de liquidació.  
  
g) Assessorar les fundacions ja inscrites sobre el seu règim jurídic i econòmic, així com sobre les qüestions que es referixen a les activitats desenvolupades per aquelles en el compliment dels seus fins, prestant-los a este efecte el suport necessari; donar publicitat a l'existència i activitats de les fundacions.  
  
Segon. De les delegacions en la Subsecretaria  
Delegar en la persona titular de la Subsecretaria de la conselleria, les competències següents:  
1. Els actes i resolucions de reconeixement de gastos del personal que desenvolupen les seues funcions en l'àmbit de la Conselleria.  
2. Les facultats ordinàries en matèria de contractació administrativa i de dret privat, incloses les relatives a la interpretació, modificació i resolució de contractes, i de tots els actes i resolucions que calga adoptar derivats del procediment de contractació, especialment, els relatius a l'aprovació de les factures, certificació d'obres, nomenaments, aprovació d'avantprojectes i projectes, programes de treball i plans de seguretat i salut, així com l'acceptació del pla de gestió de residus de la construcció, sempre que totes estes facultats no hagen sigut delegades en altres òrgans de la conselleria, dins dels límits legals i reglamentaris.  
  
3. La tramitació d'emergència de la contractació.  
4. L'aprovació dels encàrrecs a mitjans propis.  
5. Els actes de gestió pressupostària com ara l'aprovació del gasto, disposició del gasto i reconeixement d'obligacions que no hagen sigut delegats en les diferents direccions generals de la conselleria, dins dels límits legals i reglamentaris.  
6. La devolució de les garanties en matèria de contractació.  
7. La imposició de sancions molt greus i greus en exercici de la potestat disciplinària en els termes establits en la normativa en matèria de funció pública.  
8. L'autorització al personal al servici de la Conselleria per a efectuar viatges a l'estranger.  
9. La facultat d'aprovar el gasto per la inscripció i assistència als cursos, jornades, conferències i altres actuacions del personal de la Conselleria.  
10. Acordar la incoació d'expedients i imposar les sancions que corresponga en matèria de subvencions.  
11. La resolució dels procediments per a delimitar la responsabilitat patrimonial de l'Administració, que puguen instar-se per l'actuació dels òrgans adscrits a la Conselleria, i la resolució dels recursos potestatius de reposició que s'interposen contra estes resolucions, així com contra els actes administratius dictats en l'exercici d'estes facultats delegades.  
  
12. La incoació, els actes de tràmit i l'aprovació, prèvia autorització del Consell, dels expedients de rescabalament per enriquiment injust de l'àmbit de la Conselleria.  
13. La sol·licitud de dictàmens, i, en general, la comunicació, amb el Consell Jurídic Consultiu de la Comunitat Valenciana, amb el Comité Econòmic i Social i amb qualsevol altra institució estatutària i constitucional.  
  
Tercer. De les delegacions en les direccions generals  
Delegar en les persones titulars de les direccions generals, en matèria de contractació administrativa, dins del seu respectiu àmbit funcional i dels crèdits consignats en els seus corresponents programes pressupostaris, les facultats ordinàries en matèria de contractes menors, incloent-hi l'aprovació del gasto, la disposició de la despesa i el reconeixement de l'obligació.  
  
Quart. De les delegacions en la Secretaria General Administrativa  
Delegar en la persona titular de la Secretaria General Administrativa els actes de gestió pressupostària en matèria de gastos del personal en l'àmbit de competència de la conselleria, que siguen necessaris per a la preparació i execució de pagaments.  
  
Quint. De la revocació i avocació  
La present delegació d'atribucions podrà ser revocada en qualsevol moment per l'òrgan delegant, de conformitat amb el que s'establix en l'article 9.6 de la Llei 40/2015, d'1 d'octubre, de règim jurídic del sector públic, així com l'article 63.5 de la Llei 5/1983, de 30 de desembre, del Consell.  
Les atribucions delegades en la present resolució podran ser reclamades en els termes i amb els requisits que establix l'article 10 de la Llei 40 /2015 d'1 d'octubre, de règim jurídic del sector públic.  
  
Sext. Recursos  
Les resolucions que es dicten en virtut de la delegació conferida per esta resolució esgotaran la via administrativa, de conformitat amb el que s'establix en els articles 9.4 de la Llei 40/2015, d'1 d'octubre, de règim jurídic del sector públic, i 114.c de la Llei 39/2015, d'1 d'octubre, del procediment administratiu comú de les administracions públiques.  
  
Sèptim. Suplència dels òrgans delegats  
En cas de vacant, absència o malaltia de les persones titulars dels òrgans delegats la suplència serà exercida d'acord amb el que dispose el corresponent reglament orgànic i funcional o norma organitzativa pròpia i, en defecte d'això, segons el que es disposa per l'article 13 de la Llei 40/2015, d'1 d'octubre, de règim jurídic del sector públic.  
  
  
Octau. De la constància expressa de la delegació i la no subdelegació  
Les resolucions o actes administratius que s'adopten en virtut d'esta delegació indicaran expressament esta circumstància i es consideraran dictats per l'òrgan delegant, segons el que s'establix en l'article 63 de la Llei 5/1983 del Consell, i en l'article 9 de la Llei 40/2015, d'1 d'octubre, de règim jurídic del sector públic.  
Les atribucions exercides per delegació no podran ser objecte de delegació en un altre òrgan.  
  
Nové. Revocació de delegacions anteriors  
Queda revocada la delegació efectuada per Resolució de 2 d'agost de 2019, de la consellera de Justícia, Interior i Administració Pública, sobre delegació de l'exercici de determinades competències en altres òrgans, amb les modificacions efectuades.  
Es manté vigent la Resolució de 20 de gener de 2021, de la consellera de Justícia, Interior i Administració Pública, sobre delegació de les competències de promoció, foment i ajudes derivades de Llei 14/2010, de 3 de desembre, d'espectacles públics, activitats recreatives i establiments públics en favor de Turisme Comunitat Valenciana (DOGV 9003, 22.01.2023 - DOGV 9007, 28.01.2023).  
  
Dècim. Entrada en vigor  
La present resolució de delegació de competències farà efecte des de l'endemà de la seua publicació en el Diari Oficial de la Generalitat Valenciana.  
  
València, 29 d'abril de 2024.- La consellera de Justícia i Interior: Elisa María Núñez Sánchez.